**J e g y z ő k ö n y v**

Készült Budapest Főváros XX. kerület Pesterzsébet Önkormányzat Képviselő-testülete ***2019. március 14-én 14 órakor*** (Budapest, XX., Kossuth Lajos tér 1., I. em. 63-64.) megtartott **nyílt** üléséről.

Jelen vannak: Szabados Ákos polgármester, Juhász Lajosné alpolgármester, Kovács Eszter alpolgármester, Nemes László alpolgármester, Bada-Gémesi Emese, Csaszny Márton, Fekete Katalin, Fekete László, Kaiser György, Komoróczy László, Mach Péter, Márkus Jánosné, Nagy Lászlóné, Nemesné Németh Judit, Rostagni Attila, Somodi Klára, Völgyesi Krisztián.

Távol van: Marton Sándorné.

Tanácskozási joggal jelen vannak: Kócziánné dr. Pohl Mónika aljegyző, a főépítész, valamint a Polgármesteri Hivatal osztályvezetői, osztályvezető-helyettesei.

Szabados Ákos: Köszönti a megjelenteket, megállapítja, hogy 17 képviselő van jelen az ülésteremben, az ülés határozatképes. Tájékoztatja a képviselő-testületet, hogy Marton Sándorné képviselőtársuk jelezte távolmaradását. Javaslatot tesz az ülés napirendi pontjaira. Kéri a következő előterjesztések napirendre vételét:

*15. napirend:* Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

Előadó: Szabados Ákos polgármester

Tárgyalja: Jogi, Igazgatási és Közbiztonsági Bizottság

*16. napirend:* Javaslat iskolákat érintő intézményi átszervezés támogatására véleményezési jogkörben

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság

*17. napirend:* Javaslat a Pesterzsébet Közbiztonságáért Közalapítvány Alapító Okiratának módosítására

Előadó: Szabados Ákos polgármester

Tárgyalja: Jogi, Igazgatási és Közbiztonsági Bizottság

Előterjesztés hiányában a „Fellebbezések” című napirendet nem tárgyalják.

Kéri, hogy a „Javaslat a Pesterzsébet Közbiztonságáért Közalapítvány Alapító Okiratának módosítására„ című napirendi pontot a zárt ülést követően első napirendként, majd ezt követően a „Javaslat választási plakáthelyekkel kapcsolatos döntés meghozatalára” című napirendi pontot tárgyalja meg a képviselő-testület.

A meghívó szerinti 12. napirendet „Javaslat a Bp. XX. Kossuth Lajos utca 146. szám alatti ingatlan ingyenes használatba adásáról szóló döntés meghozatalára” című előterjesztést visszavonja.

Megállapítja, hogy a napirendre vonatkozóan más javaslat nem hangzik el.

*Kérdés, hozzászólás nem hangzik el.*

Szabados Ákos: Szavazásra teszi fel az elhangzott módosításokkal egyidejűleg napirend elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**051/2019. (III. 14.) Ök. sz. határozat**

a Képviselő-testület

*I. a 2019. március 14-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Javaslat a Sárkányölő Szent György kitüntető cím odaítélésére – Zárt ülés!
3. Javaslat a Pesterzsébet Közbiztonságáért Közalapítvány Alapító Okiratának módosítására
4. Javaslat választási plakáthelyekkel kapcsolatos döntés meghozatalára
5. Javaslat Pesterzsébet Önkormányzata 2018. évi gyermekjóléti és gyermekvédelmi feladatainak ellátásáról szóló beszámoló elfogadására
6. Javaslat a CSILI Művelődési Központ 2019. évi közfoglalkoztatási programja indításának támogatására
7. Javaslat személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítására
8. Javaslat személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítására
9. Javaslat Helyi Esélyegyenlőségi Program elfogadására
10. Beszámoló az önkormányzat tulajdonában álló lakások állapotfelmérésének eredményéről
11. Javaslat a közterületek használatáról és használatának rendjéről szóló 27/2017. (X. 27.) önkormányzati rendelet módosítására
12. Javaslat a Budapest XX. kerület, Közműhelytelep utca 12. I/8. szám alatti lakás helyi közérdekből történő bérbeadására az Erzsébeti Spartacus Munkás Testedző Kör Sportegyesület részére
13. Javaslat a kitüntető címek adományozásáról szóló 15/2018. (V. 29.) önkormányzati rendelet módosítására
14. Javaslat iskolákat érintő intézményi átszervezés támogatására véleményezési jogkörben
15. Bizottságok beszámolói, tagcserék, kérdések, bejelentések, interpellációk

*II. a 2019. március 14-ei ülésén az alábbi napirendi pontot nem tárgyalja:*

* Fellebbezések
* Javaslat a Bp. XX. Kossuth Lajos utca 146. alatti ingatlan ingyenes használatba adásáról szóló döntés meghozatalára

Felelős: Szabados Ákos polgármester

Határidő: azonnal

Szabados Ákos: Szavazásra teszi fel annak elfogadását, hogy a „Javaslat a Sárkányölő Szent György kitüntető cím odaítélésére” című előterjesztést zárt ülés keretében tárgyalja meg a képviselő-testület.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**052/2019. (III. 14.) Ök. sz. határozat**

a Képviselő-testület

a *2018. március 14-ei ülésén* az alábbi napirendi pontot zárt ülés keretében tárgyalja:

* Javaslat a Sárkányölő Szent György kitüntető cím odaítélésére

Felelős: Szabados Ákos polgármester

Határidő: azonnal

Szabados Ákos: Az ülés vezetését a „Beszámoló a két ülés között eltelt időszak munkájáról” című előterjesztés megtárgyalása idejére átadja Kovács Eszter alpolgármester részére.

Kovács Eszter: Az ülés vezetését átveszi.

***1. napirendi pont:*** Beszámoló a két ülés között eltelt időszak munkájáról

Előadó: Szabados Ákos polgármester

**Tisztelt Képviselő-testület!**

**Február 25-én**

a Rátkay-Átlók Galériában a Kommunizmus Áldozatainak Emléknapja alkalmából tartottunk megemlékezést.

**Március 10-én**

volt a Vállalkozók Bálja a Csili Művelődési Központban.

**Március 17-én**

rendezzük meg a VIII. Tavaszköszöntő koncertet a Vajda Gipsy Koncertzenekar közreműködésével a Csili Művelődési Központban.

Az írásos anyagban 2019. március 11-ei időpont szerepel a Tavaszköszöntő koncertre vonatkozóan, de hangsúlyozom, hogy ez a rendezvényt 2019. március 17-én lesz.

**Pénzügyi-számviteli jellegű információk**

Számlák egyenlege 2019. március 12-én:

Költségvetési számla egyenlege: 1.033.120E Ft,

A bérlakás értékesítési számla egyenlege: 302.991E Ft,

Egyéb helyiség, telek értékesítési számla egyenlege: 465.250E Ft.

A számlák lekötései: A számlákon lekötés nincs.

Munkabér hitelünk nincs.

Folyószámlahitelünk nincs.

**Közbeszerzéssel kapcsolatos információk:**

Folyamatban vannak:

 1./ Az „**Építési, vegyes és zöldhulladék összegyűjtése, elszállítása, hivatalos hulladék ártalmatlanító helyen történő elhelyezése”** tárgyú új közbeszerzési eljárás lefolytatása;

 2./ A **„Közterületi fák gallyazása, kivágása, pótlása”** tárgyú közbeszerzési eljárás lefolytatása;

 3./ A **„Csili Művelődési Központ udvarának, illetve A és B épületének belső felújítása”** tárgyú közbeszerzési eljárás lefolytatása.

* A „Pöltenberg utca (Vörösmarty u.-Török Flóris u. közötti szakaszának) felújítása II.” tárgyú közbeszerzési eljárásban a szerződést aláírtuk a Petrolépítő Kft.-vel.
* Az „Út- és Járdakarbantartás 2019.” tárgyú közbeszerzési eljárásban mindkét rész vonatkozásában a szerződés aláírásra került a Gold Blond Kft.-vel.

**Tájékoztatom a Tisztelt Képviselő-testületet, hogy:**

A 2019. február 14-i ülésen elhangzottak alapján felvettük a kapcsolatot a Bp. XX. Helsinki út 26. szám alatti Társasházban található 2 albetét tulajdonosával. A tulajdonos arról tájékoztatta a Városgazdálkodási Osztályt, hogy az eladásra meghirdetett ingatlanokra az adásvételi szerződést megkötötte.

A Bp. XX. Hosszú u. 73. szám alatti ingatlannal kapcsolatos elővásárlási jogáról a jogosultak lemondtak, így az adásvételi szerződés 2019. március 4-én hatályba lépett. Az ingatlan vevője 2019. március 8-án írásban jelezte, hogy a vételár fennmaradt részének megfizetésére 2019. március 28-ig haladékot kér.

1./

Tisztelt Képviselő-testület!

A Tisztelt Képviselő-testület a 2018. november 8-i ülésén, a 266/2018. (XI. 8.) Ök. sz. határozattal elfogadta a 2019. évi munkatervét (továbbiakban: Munkaterv).

Jelen előterjesztéssel javaslatot teszek a Munkaterv olyan tartalmú módosítására, hogy 2019. szeptemberben - a 2019. évi helyi önkormányzati választások közeli időpontjára tekintettel - a Tisztelt Képviselő-testület ne tartson rendes ülést.

Amennyiben 2019. szeptemberben felmerül bármilyen, a Képviselő-testület szükségszerű döntését igénylő és halasztást nem tűrő ügy, ez a helyzet rendkívüli ülés összehívásával orvosolható. Egy konkrét dolog van, amely a kitüntető címek adományozásával kapcsolatosan vetődik fel, ezt rendkívüli ülés keretében tárgyalni fogja a képviselő-testület. Remélhetőleg ezen kívül más olyan helyzet nem adódik, amely szükségessé tenné rendkívüli ülés összehívását. A Munkaterv ilyen tartalmú módosítása a 2019. szeptemberi rendes bizottsági ülések megtartását nem érinti.

Ennek megfelelően kérem az alábbi határozati javaslat elfogadását!

A határozati javaslat elfogadása egyszerű többséget igényel.

**Határozati javaslat**

A képviselő-testület

1. A 266/2018. (XI. 8.) Ök. sz. határozatával elfogadott 2019. évi Munkatervét az alábbiak szerint módosítja;

a) a Határozat 2. pontjából törli a 2019. szeptember 19-re tervezett rendes képviselő-testületi ülést;

b) hatályon kívül helyezi a Határozat mellékletét képező 2019. évi Munkaterv 2019. szeptember 19-i ülésére vonatkozó részt.

2. A módosítás a Határozat egyéb pontjait nem érinti.

3. Felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

Kovács Eszter: Megadja a szót Csaszny Márton képviselőnek.

Csaszny Márton: A mai napra a Magyar Köztisztviselők, Közalkalmazottak és Közszolgálati Dolgozók Szakszervezete sztrájkot hirdetett, illetve a mai napon tüntetések vannak. A Polgármesteri Hivatalban tiltakoznak-e a 9 órás munkanap, a túlóratörvény ellen, ami a közszolgálati dolgozókat érinti?

Szabados Ákos: Tudomása szerint a hivatalban nincs tiltakozás.

Kovács Eszter: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel a „Beszámoló a két ülés között eltelt időszak munkájáról” című előterjesztésben szereplő, a Képviselő-testület 2019. évi Munkatervének módosítására vonatkozó határozati javaslat elfogadását.

Megállapítja, hogy a jelenlévő 17 képviselő 16 igen 1 nem 0 tartózkodással elfogadja azt.

**053/2019. (III. 14.) Ök. sz. határozat**

a Képviselő-testület

1. A 266/2018. (XI. 8.) Ök. sz. határozatával elfogadott 2019. évi Munkatervét az alábbiak szerint módosítja;

a) a Határozat 2. pontjából törli a 2019. szeptember 19-re tervezett rendes képviselő- testületi ülést;

b) hatályon kívül helyezi a Határozat mellékletét képező 2019. évi Munkaterv 2019. szeptember 19-i ülésére vonatkozó részt.

2. A módosítás a Határozat egyéb pontjait nem érinti.

3. Felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

Kovács Eszter: Szavazásra teszi fel a „Beszámoló a két ülés között eltelt időszak munkájáról” című előterjesztés elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**054/2019. (III. 14.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

Kovács Eszter: A napirendet lezárja, az ülés vezetését átadja Szabados Ákos polgármester úrnak.

Szabados Ákos: Az ülés vezetését átveszi. A ”Javaslat a Sárkányölő Szent György kitüntető cím odaítélésére” című előterjesztés megtárgyalása idejére zárt ülést rendel el.

*(A zárt ülés anyagát külön jegyzőkönyv tartalmazza.)*

 ***Z á r t ü l é s !***

***3. napirendi pont:*** Javaslat a Pesterzsébet Közbiztonságáért Közalapítvány
 Alapító Okiratának módosítására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a Jogi, Igazgatási és Közbiztonsági Bizottság véleményét.

Rostagni Attila: A Jogi, Igazgatási és Közbiztonsági Bizottság javasolja Szedlacsek Ferenc helyére a Pesterzsébet Közbiztonságáért Közalapítvány kuratóriumi tagjának Bajusz Pétert megválasztani. A bizottság javasolja, hogy Pesterzsébet Közbiztonságáért Közalapítvány kuratóriumi elnöke Krisztán Gyula mellett Orbán Jánost ruházza fel a képviselő-testület a bankszámla feletti rendelkezési joggal, továbbá a támogatja a Pesterzsébet Közbiztonságáért Közalapítvány alapító okiratának módosítását.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel a Jogi, Igazgatási és Közbiztonsági Bizottság elhangzott javaslataival egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**056/2019. (III.14.) Ök. sz. határozat**

a Képviselő-testület

I. Szedlacsek Ferenc helyére határozatlan időre megválasztja Bajusz Pétert a Pesterzsébet Közbiztonságáért Közalapítvány kuratóriumi tagjának.

1. A Pesterzsébet Közbiztonságáért Közalapítványt együttesen Krisztán Gyula kuratóriumi elnök és Orbán János képviseli.
2. A Pesterzsébet Közbiztonságáért Közalapítvány bankszámlája feletti
 rendelkezési jogot együttesen Krisztán Gyula Kuratóriumi elnök és Orbán János gyakorolja.
3. Elfogadja az előterjesztés 1. mellékletét képező, Pesterzsébet
 Közbiztonságáért Közalapítvány alapító okiratát módosító okiratot.
4. Elfogadja az előterjesztés 2. mellékletét képező, Pesterzsébet
 Közbiztonságáért Közalapítvány módosításokkal egységes szerkezetbe
 foglalt alapító okiratát.
5. Felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: 2019. április 14.

*/A módosító okirat, valamint a módosításokkal egységes szerkezetbe foglalt alapító okirat a jegyzőkönyv mellékletét képezi!/*

***4. napirendi pont:*** Javaslat választási plakáthelyekkel kapcsolatos döntés meghozatalára

 Előadó: dr. Demjanovich Orsolya jegyző

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság, valamint a Pénzügyi Bizottság az előterjesztésben szereplő határozati javaslat elfogadását támogatja azzal a módosítással, hogy a 100 új plakáthelyet ne két részletben, hanem egyszerre helyezzék ki, hogy azok már a májusi európai parlementi választások alkalmával is használhatóak legyenek.

Mach Péter: A Környezetvédelmi és Városfejlesztési Bizottság a Pénzügyi Bizottság módosításával kéri elfogadni a határozati javaslatot. Úgy gondolják, hogy egyszerre rendeljék meg a 100 db plakáthelyet.

Völgyesi Krisztián: Sajnos a választási eljárásról szóló törvényt úgy változtatták meg, hogy az az eddiginél nagyobb hátrányba hozza azokat a jelölő szervezeteket, valamint független jelölteket, akik kevesebb pénzt tudnak költeni a kampányra. Úgy gondolja, nem kell kifejtenie, hogy ezek mellett a felületek mellett a nagyobb forrással bíró jelölő szervezetek tudnak pénzért plakáthelyet bérelni, míg mások nem. Ez olyan antidemokratikus lépés, amivel egy magát demokratának, sőt baloldalinak valló önkormányzatnak szembe kellene mennie. Az előterjesztésben szereplő határozati javaslat II. pontjáról külön szavazást kért.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Mach Péter: Kéri Kócziánné dr. Pohl Mónika aljegyzőt, hogy a határozati javaslat szövegét pontosítsák, mert véleménye szerint a bizottságok nem pontosan ezt a szövegjavaslatot fogadták el, amelyet Rostagni Attila képviselő felolvasott.

Kócziánné dr. Pohl Mónika: Két dologról van szó. Az egyik, hogy már most szerezzék-e be a 100 db választási plakáthelyet, illetve, hogy már az európai parlamenti választáskor felhasználják-e ezt a 100 plakáthelyet, kihelyezzék-e azokat? A beszerzésre vonatkozón a bizottsági üléseken is az hangzott el, hogy már most szerezzék be a plusz plakáthelyeket. A kihelyezés az egy másik kérdés.

Fekete Katalin: Arról volt szó, hogy eldönti a hivatal…

Kócziánné dr. Pohl Mónika: Igen, eldönti a hivatal, de volt… A beszerzés biztos, 100 db plakáthelyet szerez be az önkormányzat. Az volt a kérdés, hogy 50 db-ot az európai parlamenti választásra, a többit pedig az önkormányzati választásra helyezzék-e ki, vagy mind a 100 plakáthelyet már az európai parlamenti választás során kihelyezzék-e?

Szabados Ákos: Remélhetőleg mindenki ért mindent.

Szavazásra teszi fel az előterjesztésben szereplő határozati javaslat II. pontjának elfogadását.

Megállapítja, hogy a jelenlévő 17 képviselő 13 igen 2 nem 0 tartózkodással elfogadja azt.

*/Nemes László és Nemesné Németh Judit képviselők jelen vannak az ülésteremben, de nem szavaznak./*

Szabados Ákos: Szavazásra teszi fel a bizottsági üléseken elhangzott módosító javaslatokkal egyidejűleg az előterjesztésben szereplő határozati javaslat elfogadását

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**057/2019. (III. 14.) Ök. sz. határozat**

A Képviselő-testület

I.  tulajdonosi jogkörében eljárva úgy dönt, hogy a választási eljárásról szóló 2013. évi XXXVI. törvény 144. §-a szerinti választási plakát – a
 kampányidőszakban a jelölő szervezetek és a jelöltek, valamint képviselőik által történő  elhelyezéséhez a 2019. évi májusi európai parlamenti, valamint a 2019. évi őszi helyi önkormányzati választások során az önkormányzat
 tulajdonában lévő dolgok tekintetében kizárólag az önkormányzat által
 biztosított fixen rögzített fémtáblákon, valamint a szintén az önkormányzat által biztosított, fából készült ideiglenes választási plakáthelyeken, mint
 önkormányzati hirdetőtáblákon járul hozzá;

II. az önkormányzat tulajdonában lévő egyéb – a határozat I. pontja szerinti
 önkormányzati hirdetőtáblákon kívül eső – dolgokon való választási plakát
 elhelyezéshez nem járul hozzá;

III. a 2019. évi költségvetésben szereplő 50 db ideiglenes választási plakáthely
 beszerzésére vonatkozó előirányzaton túlmenően, a további 50 db ideiglenes
 plakáthely beszerzéséhez, kihelyezéséhez és beszedéséhez szükséges – nettó 1 750 000,- Ft összegű – fedezetet a 2019. évi költségvetés általános tartalék
 soráról biztosítja;

IV. felkéri a Hivatalt, hogy folytassa le a szükséges eljárásokat a már jelenleg is
 meglévő 100 db választási plakáthely kihelyezéséhez és beszedéséhez,
 valamint további 50 + 50 db (összesen: 100 db) ideiglenes választási
 plakáthely beszerzése, kihelyezése és beszedése iránt úgy, hogy azok már a 2019. májusában megtartandó európai parlamenti választások alkalmával használhatók legyenek;

V. felkéri a Hivatalt, hogy a már meglévő választási plakáthelyek helyszíneit
 vizsgálja felül és szükség esetén módosítsa a helyszíneket, valamint a
 határozat III. és IV. pontja szerinti további 50-50 db (összesen: 100 db)
 ideiglenes választási plakáthely helyszínét a felülvizsgálat során jelölje ki. A felülvizsgálat és a kijelölés során az egyéni választókerületek és a hozzájuk tartozó szavazókörök méretét, lakosságszámát, valamint az ezekhez
 viszonyított arányossági elvet is figyelembe kell venni.

Felelős: dr. Demjanovich Orsolya jegyző (Helyi Választási Iroda vezetői minőségében)

Határidő: I. – III. pontra: azonnal

 IV. pontra: 2019. március 31.

 V. pontra: azonnal

***5. napirendi pont:*** Javaslat Pesterzsébet Önkormányzata 2018. évi
 gyermekjóléti és gyermekvédelmi feladatainak ellátásáról
 szóló beszámoló elfogadására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Fekete Katalin: Az Oktatási, Kulturális, Informatikai és Ifjúsági Bizottság az előterjesztésben szereplő határozati javaslat elfogadását javasolja.

Nagy Lászlóné: A Szociális Bizottság az előterjesztésben szereplő határozati javaslat elfogadását kéri.

Somodi Klára: Az Egészségügyi és Sportbizottság is előterjesztésben szereplő határozati javaslat elfogadását kéri.

Szabados Ákos: Megállapítja, hogy kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**058/2019. (III. 14.) Ök. sz. határozat**

A Képviselő-testület

1. hogy Pesterzsébet Önkormányzata 2018. évi gyermekjóléti és
 gyermekvédelmi feladatainak ellátásáról szóló beszámolót elfogadja,
2. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: adott

*/A Pesterzsébet Önkormányzata 2018. évi gyermekjóléti és gyermekvédelmi feladatainak ellátásáról szóló beszámoló a jegyzőkönyv mellékletét képezi!/*

***6. napirendi pont:*** Javaslat a CSILI Művelődési Központ 2019. évi közfoglalkoztatási programja indításának támogatására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Fekete Katalin: Az Oktatási, Kulturális, Ifjúsági és Informatikai Bizottság kéri az előterjesztésben szereplő határozati javaslat elfogadását.

Rostagni Attila: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**059/2019. (III.14.) Ök. sz. határozat**

a Képviselő-testület

1. támogatja a közfoglalkoztatási program indítását a CSILI Művelődési Központ vonatkozásában a 2019. március 18. – 2020. február 29. közötti időintervallumban, 9 fő közfoglakoztatott bérköltségéhez való hozzájárulás mellett,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait *a melléklet szerinti táblázatban foglaltak alapján*,

3. felkéri a polgármestert, hogy az Önkormányzat 2019. évi költségvetési rendeletének soron következő módosítása során a CSILI Művelődési Központ tekintetében az előirányzatokat a melléklet szerinti táblázatban foglaltak alapján hagyja jóvá, és az önrész összegét, 1.584.720,- Ft-ot az „Intézményi működési tartalék” sor terhére biztosítsa.

A melléklet szerinti további előirányzatokat a 2020. évi költségvetési rendeletének tervezése során tervezze meg.

4. felkéri a polgármestert, valamint a CSILI Művelődési Központ intézményvezetőjét a szükséges intézkedések megtételére.

Határidő: adott

Felelős: Szabados Ákos polgármester;

Polyák Edit, a CSILI Művelődési Központ intézményvezetője

*(A 2./ pontban szereplő támogatási táblázat a jegyzőkönyvhöz csatolva.)*

***7. napirendi pont:*** Javaslat személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) számú önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Pénzügyi Bizottság az előterjesztésben szereplő rendelet-tervezet elfogadását kéri.

Nagy Lászlóné: A Szociális Bizottság kéri az előterjesztésben szereplő rendelet-tervezet elfogadását.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 11/2019. (III. 22.) önkormányzati rendeletét a személyes gondoskodást nyújtó gyermekjóléti ellátásokról, azok igénybevételéről, valamint a fizetendő térítési díjakról szóló 31/2017. (XI. 15.) önkormányzati rendelet módosításáról**

*/Kaiser György képviselő úr elhagyja az üléstermet./*

***8. napirendi pont:*** Javaslat személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III. 31.) Ök. számú rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Pénzügyi Bizottság az előterjesztésben szereplő rendelet-tervezet elfogadását kéri.

Nagy Lászlóné: A Szociális Bizottság kéri az előterjesztésben szereplő rendelet-tervezet elfogadását.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**Az önkormányzat**

**megalkotja 12/2019. (III. 22.) önkormányzati rendeletét a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 12/2008. (III.31.) Ök. számú rendelet módosításáról**

***9. napirendi pont:*** Javaslat Helyi Esélyegyenlőségi Program elfogadására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Nagy Lászlóné: A Szociális Bizottság kéri az előterjesztésben szereplő határozati javaslat elfogadását.

Fekete Katalin: Az Oktatási, Kulturális, Ifjúsági és Informatikai Bizottság kéri az előterjesztésben szereplő határozati javaslat elfogadását.

Somodi Klára: Az Egészségügyi és Sportbizottság támogatja az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**060/2019. (III.14.) Ök. sz. határozat**

a Képviselő-testület

1./ Budapest Főváros XX. kerület Pesterzsébet Önkormányzatának 2019-2023-ra vonatkozó, a határozat mellékletét képező Helyi Esélyegyenlőségi Programját elfogadja,

2./ felkéri a polgármestert a szükséges intézkedések megtételére.

Felelős: Szabados Ákos polgármester

Határidő: adott

*(A Helyi Esélyegyenlőségi Program jegyzőkönyvhöz csatolva.)*

*/Kaiser György képviselő úr bejön az ülésterembe./*

***10. napirendi pont:*** Beszámoló az önkormányzat tulajdonában álló lakások állapotfelmérésének eredményéről

Előadó: Kernné Dr. Kulcsár Dóra Városgazdálkodási osztályvezető

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság javasolja az állapotfelmérés eredményének elfogadását.

Nagy Lászlóné: A Szociális Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**061/2019. (III.14.) Ök. sz. határozat**

a Képviselő-testület

az Önkormányzat tulajdonában álló, a 2018. november - 2019. január hónapokban felmért ingatlanok állapotfelmérésének eredményéről szóló beszámolót elfogadja.

Felelős: Szabados Ákos polgármester

Határidő: azonnal

***11. napirendi pont:*** Javaslat a közterületek használatáról és használatának rendjéről szóló 27/2017. (X. 27.) önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja az előterjesztésben szereplő rendelet-tervezet elfogadását.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelet-tervezet elfogadását.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 13/2019. (III. 22.) önkormányzati rendeletét a közterületek használatáról és használatának rendjéről szóló, 27/2017. (X. 27.) önkormányzati rendeletének módosításáról**

***12. napirendi pont:*** Javaslat a Budapest XX. kerület, Közműhelytelep utca 12. I/8. szám alatti lakás helyi közérdekből történő bérbeadására az Erzsébeti Spartacus Munkás Testedző Kör Sportegyesület részére

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság tárgyalásra alkalmasnak találja az előterjesztésben szereplő anyagot.

Nagy Lászlóné: A Szociális Bizottság kéri az előterjesztésben szereplő határozati javaslat elfogadását.

Somodi Klára: Az Egészségügyi és Sportbizottság támogatja az előterjesztésben szereplő I/1. és II. pontok elfogadását kéri.

Mach Péter: Pontosan hány lakóingatlant ad az önkormányzat bérbe hasonló sportcélhoz az ESMTK-nak, vagy más egyesületnek?

Kernné dr. Kulcsár Dóra: Három ingatlan került bérbeadásra a korábbi időszakban az Erzsébeti Spartacus Munkás Testedző Körnek, ebből az előterjesztésben szereplő ingatlan bérleti joga lejárt.

Szabados Ákos: Szavazásra teszi fel az előterjesztésben szereplő határozati javaslat I/1. és II. pontjainak elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**062/2019. (III.14.) Ök. sz. határozat**

a Képviselő-testület

I/1. az Önkormányzat tulajdonában álló lakások és nem lakás céljára szolágló helyiségek bérbeadásának feltételeiről szóló 27/2015. (XI. 16.) számú rendelet 4. § (2) bekezdés i) pontja alapján 2019. április 1. napjától 2024. március 31. napjáig terjedő időszakra**, 5 év határozott időtartamra, helyi közérdekből bérbe adja** a Bp. XX. Közműhelytelep utca 12. I/8. szám (170013/32/A/24 hrsz) alatt található önkormányzati tulajdonban álló 26 m2 alapterületű, félkomfortos komfortfokozatú lakást az Erzsébeti Spartacus Munkás Testedző Kör számára, a bérbeadó mindenkor hatályos önkormányzati rendeletében meghatározott összegű költségelvű lakbér, a társasház közgyűlése által meghatározott közös költség, valamint a közüzemi díjak megfizetése ellenében. Az Erzsébeti Spartacus Munkás Testedző Kör köteles legkésőbb 2019. április 15. napjáig lakásbérleti szerződést kötni.

II. felhatalmazza a polgármestert a szükséges intézkedések megtételére.

Felelős: Szabados Ákos polgármester

Határidő: 2019. április 15.

***13. napirendi pont:*** Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottság véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelet-tervezet elfogadását.

Szabados Ákos: Szavazásra teszi fel az előterjesztésben szereplő rendelet-tervezet elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**Az önkormányzat**

**megalkotja 14/2019. (III. 22.) önkormányzati rendeletét a kitüntető címek adományozásáról szóló 15/2018. (V. 29.) önkormányzati rendelet módosításáról**

***14. napirendi pont:*** Javaslat iskolákat érintő intézményi átszervezés támogatására véleményezési jogkörben

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottság véleményét.

Fekete Katalin: Az Oktatási, Kulturális, Ifjúsági és Informatikai Bizottság az iskolákat érintő intézményi átszervezések és létszámmódosítások elfogadását nem támogatja.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 11 igen 1 nem 5 tartózkodással elfogadja azt.

**063/2019. (III.14.) Ök. sz. határozat**

a Képviselő-testület

1. véleményezési jogkörében eljárva - a nemzeti köznevelésről szóló 2011. évi CXC. törvény 83. § (3) bekezdés b) pontja, valamint 83. § (4) bekezdés h) pontja alapján - támogatja a Budapest XX. Kerületi Gyulai István Általános Iskola(1202 Budapest, Mártírok útja 205.) maximális tanulólétszámának 770 főről 800 főre történő felemelését.

2. Felkéri a Polgármestert, hogy a fenti döntésről a Külső-Pesti Tankerületi Központ igazgatóját tájékoztassa.

Felelős: Szabados Ákos polgármester

Határidő: azonnal

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 11 igen 1 nem 5 tartózkodással elfogadja azt.

**064/2019. (III.14.) Ök. sz. határozat**

a Képviselő-testület

1. véleményezési jogkörében eljárva - a nemzeti köznevelésről szóló 2011. évi CXC. törvény 83. § (3) bekezdés b) pontja, valamint 83. § (4) bekezdés h) pontja alapján - támogatja a Budapest XX. Kerületi Lajtha László Alapfokú Művészeti Iskola (1204 Budapest, Ady Endre utca 98.) vonatkozásában az alábbi intézményi átszervezésnek minősülő változásokat:

1.1. új telephely létesítése a 1201 Budapest, Vörösmarty utca 128. szám (Vörösmarty Mihály Református Általános Iskola) alatt;

1.2. az új telephelyen zeneművészeti ág; fafúvós tanszak, vonós tanszak, billentyűs tanszak, zeneismeret tanszak indítása azzal, hogy a maximálisan felvehető tanulólétszám 20 fő;

1.3. az Attila utcai telephely (József Attila Nyelvoktató Nemzetiségi Általános Iskola) maximális tanulólétszámának csökkentése 60 főről 45 főre, valamint

1.4. a Lázár utcai telephely (Budapest XX- Kerületi Lázár Vilmos Általános Iskola) maximális tanulólétszámának csökkentése 130 főről 125 főre.

2. Felkéri a Polgármestert, hogy a fenti döntésről a Külső-Pesti Tankerületi Központ igazgatóját tájékoztassa.

Felelős: Szabados Ákos polgármester

Határidő: azonnal

***15. napirendi pont:*** Bizottságok beszámolói, tagcserék, kérdések, bejelentések, interpellációk

 Előadó: Bizottsági elnökök, tanácsnokok, képviselők

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: Köszöni a szót. A Képviselő-testület felhatalmazta a frakcióvezetőket és a Gazdasági Bizottság elnökét, hogy folytasson tárgyalásokat a Tátra téri piac kereskedőivel a helyzet rendezésének lehetőségeiről. A megbeszélésen felmerült egy olyan alternatíva, hogy az önkormányzattal szimpatizáló kereskedők továbbra is támogatnák az általuk megfogalmazott elképzelésrendszert. Többek között az örökölhető bérleti jogot. Szeretnék, ha valamilyen nyilatkozat állna rendelkezésükre, amely elismerné a jelenleg kialakult jogviszonyt. Úgy tudja, hogy volt egyeztetés ez ügyben a hivatal és az ügyvédek között. Gondolja, hogy ennek az eredménye további tárgyalást igényel. Szeretné, ha írásban tájékoztatnák arról a képviselőket, hogy hogyan áll ez a folyamat?

Rostagni Attila: A Jogi, Igazgatási és Közbiztonsági Bizottság 2019. március 11-ei ülésén elfogadta a Pesterzsébet Közbiztonságáért Közalapítvány 2018. évi tevékenységéről szóló beszámolót, valamint a „Tevékenységüket Pesterzsébeten kifejtő civil szervezetek 2019. évi helyi programjai végrehajtásának támogatására” című pályázat szövegét is. A pályázati kiírást 2019. március 12-én lett kihirdetve.

Mach Péter: Ma reggel a mediterrán lakóparkot teherautók és kamionok lepték el. Délelőtt a hivatal munkatársainak segítségével sikerült lenyomozni, hogy a Budapest Magyar Közút Nonprofit Zrt. a behajtási engedélyt úgy adta meg, hogy miközben folynak az építkezések, úgy a lakóparkon keresztül mennek át a teherautók. (40 tonna alatti teherautók és kamionok.) Kéri polgármester úr segítségét abban, hogy valamilyen alternatív útvonalat találjanak a teherautóknak. A földmunkát végző cég vezetője nyitott volt arra, hogy a lakossággal valamilyen megoldást találjanak és kezeljék a problémát. Megoldási javaslatként említi, hogy áthaladhatnak a teherautók esetleg a Gubacsi lakótelepen, vagy a Hungaro Casing melletti földúton, vagy akár a Dunaparton a többi építkezési területen áthaladva.

Szabados Ákos: Hova mennek ott még teherautók és milyen földmunkát végeznek? Két épület áll befejezés előtt a területen.

Mach Péter: A Közműhelytelep utca 30-32. szám elé még beépítenek egy kisebb épületet a körforgalom felé. Az engedélyt kiadó úgy gondolta, hogy ezt a lakóparkon keresztül bonyolítják le.

Márkus Jánosné: A Háromszék utcában lévő utcatábla mikor készül el?

Szabados Ákos: Hétfői napon elkészül.

Márkus Jánosné: A Nagysándor József utca a Jókai Mór utcától a Köteles utca irányában azt úttestet a lakók takarítják mert a szemét eltömíti a csatornalefolyókat és áll a víz a területen. Igény lenne két gyalogátkelőhelyre, az egyik a Baross utca Határ út kereszteződésénél, a másik a Wesselényi és Eperjes utca páros házszám résznél.

Szabados Ákos: Felmerül benne a kérdés, hogy a Határ út túloldalán (a benzinkút felöli részen) van-e egyáltalán járda? Megjegyzi, hogy ez a terület már a IX. kerülethez tartozik.

Juhász Lajosné: Területi képviselőként kapott levelet a lakosok aláírásával, megjegyzi, hogy nem Ő gyűjtötte az aláírásokat, mielőtt bárki erre gondolna a választások miatt. A Nagysándor J. utca és a Vécsey utca sarkán van egy asztalosüzem és a környező utcákban nem tudnak ablakot nyitni. A lakosság levele szerint mindenféle hulladékot, műanyagot, festett és vegyszerrel kezelt fahulladékokat éget el az asztalosműhely. Ez nagyon nagy problémát okoz. A Környezetvédelmi Bizottság elnöke ilyen jellegű szimpóziumon vett részt és köszöni a tájékoztatását. Ugyan az említett levél közel ötven személy aláírását tartalmazza, de hathatósabb lenne, ha a hivatal küldené meg a Kormányhivatalnak. A csatolt pendrive képeket is tartalmaz az adott területen gomolygó füstről.

Völgyesi Krisztián: Egyetért azzal, hogy a Baross utca – Határ út kereszteződésénél szükséges lenne gyalogos átkelő kialakítására. Valószínűleg képviselőtársa nem a Határ útra gondolt, hanem arra, hogy a Baross utcán át lehessen menni. A lakótelep két forgalmas buszmegállója az Interspárnál közelíthető meg gyalogosátkelőhelyen. Megjegyzi, hogy a buszmegállót is át lehetne helyezni. Kéri, hogy a Baross utcában szíveskedjenek megvalósítani forgalomellenőrzés, valamint sebességmérés lehetőségét.

Somodi Klára: Köszöni, hogy a Lajtha László utcában lévő szelektív szemétszigetre vonatkozóan a Rendvédelmi Osztály segítségével Puskás Péter Pál osztályvezető közreműködésével sikerült fejleményeket elérniük. Az SZTK-nál ismételten borzalmas állapotok vannak, ezt két héttel ezelőtt is említette. Itt azóta a rendvédelmi munkatársak fokozottabb járőrszolgálatot teljesítenek, és a lakosság is köszöni a Rendvédelmi Osztály közreműködését.

Nagy Lászlóné: A Pesterzsébeti Lurkóház Óvoda nevelőközössége, szülei és gyermekei nevében köszöni az önkormányzatnak, a rendőrségnek, a Rendvédelmi osztálynak és a Szociális Foglalkoztatónak azt a közreműködést, amely az ünnep alkalmából megrendezésre kerülő kopjafa avatás színvonalas megtartását segítette elő.

Komoróczy László: A Vágóhíd utca 76. sz. ház előtti területről rendszeresen szállítottak el szemetet. Ismételten szemetet helyeztek el az adott területen és a bejelentő kéri a segítséget ez ügyben. Felkéri a Rendvédelmi Osztályt, hogy fokozottan figyeljék majd ezt a részt.

Szabados Ákos: Megköszöni a képviselő-testület munkáját, az ülést bezárja.

K.m.f.

 **Szabados Ákos**  **dr. Demjanovich Orsolya**

 polgármester jegyző távollétében, helyette

 **Kócziánné dr. Pohl Mónika** aljegyző